মহাকুম্ভের টার্গেট ৫০ কোটি! ৯ দিনে কত পুণ্যার্থীর আগমন?

ওয়েব ডেস্ক: উত্তরপ্রদেশের প্রয়াগরাজে (Prayagraj) চলছে মহাকুম্ভ মেলা (Mahakumbh 2025)। ভারতীয় সংস্কৃতির এই বৃহত্তম ধর্মীয় উৎসবকে কেন্দ্র করে দেশজুড়ে উত্‍সাহের সীমা নেই। শুধু ভারত নয়, বিদেশ থেকেও প্রচুর পুণ্যার্থী (Devotees) মহাকুম্ভে ভিড় জমাচ্ছেন। পুণ্যলাভের আশায় মকর সংক্রান্তির দিন ত্রিবেণী সঙ্গমে কয়েক কোটি পুণ্যার্থী স্নান করেছেন। জানা গিয়েছে, মহাকুম্ভ মেলা শুরু হওয়ার পর থেকে এখনও পর্যন্ত প্রায় ৯ কোটি পুণ্যার্থী ত্রিবেণী সঙ্গমে পুণ্যস্নান করেছেন।

পরিসংখ্যান বলছে, গতবারের মহাকুম্ভ মেলায় ২৫ কোটি পুণ্যার্থী এসেছিলেন। এবারের আয়োজন আরও বৃহৎ পরিসরে করার উদ্যোগ নিয়েছে উত্তরপ্রদেশ (Uttar Pradesh) সরকার। যোগী সরকারের লক্ষ্য, এবারের মহাকুম্ভ মেলায় ৫০ কোটি পুণ্যার্থী পুণ্যস্নান সারুক। প্রয়াগরাজের বিশাল ২০ কিলোমিটার এলাকাজুড়ে আয়োজিত এই মহামেলার প্রতিটি প্রান্তে মানুষের ভিড়। স্রোতের মতো মানুষ আসছেন, যার ফলে চারিদিকে এক অদ্ভুত ধর্মীয় আবহ তৈরি হয়েছে।

আরও পড়ুন: মাথার জটায় জ্যান্ত পায়রা! ৯ বছরের অদ্ভুত তপস্যা, কে এই সন্ন্যাসী?

গত রবিবার বছরের প্রথম ‘মন কি বাত’ অনুষ্ঠানে মহাকুম্ভ মেলার প্রসঙ্গ বিশেষভাবে উঠে আসে। প্রধানমন্ত্রী নরেন্দ্র মোদী (Narendra Modi) এই ঐতিহাসিক উৎসবের ভূয়সী প্রশংসা করে বলেন, “মহাকুম্ভ একটি অবিস্মরণীয় ভিড় ও অকল্পনীয় দৃশ্যের সাক্ষী। এটি সাম্য ও সম্প্রীতির অসাধারণ সঙ্গম। এই উৎসব বৈচিত্র্যের মধ্যে ঐক্যের উদযাপন।”

প্রধানমন্ত্রী তাঁর ভাষণে আরও বলেন, “মহাকুম্ভ মেলা এক অনন্য প্রথা যা হাজার বছর ধরে চলে আসছে। এখানে কোনও বৈষম্য নেই, জাতিভেদ নেই। সারা দেশ ও বিশ্বের মানুষ এখানে সমবেত হন। সাধু-সন্ত থেকে শুরু করে সাধারণ মানুষ, সবাই এখানে একসঙ্গে প্রসাদ গ্রহণ করেন। এই ঐক্যের বার্তা কুম্ভ মেলার অন্যতম প্রধান বৈশিষ্ট্য।”

দেখুন আরও খবর: